ബേളൂർ

കാസർഗോഡ് ജില്ലയിലെ കോടോം-ബേളൂർ ഗ്രാമപഞ്ചായത്തിൽ സ്ഥിതിചെയ്യുന്ന ഒരു ഗ്രാമമാണ് ബേളൂർ. വെള്ളരിക്കുണ്ട് താലൂക്കിലെ ഈ ഗ്രാമത്തിന്റെ വില്ലേജ് ഓഫീസ് സ്ഥിതി ചെയ്യുന്നത് അട്ടെങ്ങാനത്ത് ആണ്.

അടിസ്ഥാന വിവരങ്ങൾ
കാസർഗോഡ് ജില്ലയിലെ വെള്ളരിക്കുണ്ട് താലൂക്കിൽ കോടോം-ബേളൂർ ഗ്രാമപഞ്ചായത്തിൽ സ്ഥിതിചെയ്യുന്ന ഒരു ഗ്രാമമാണ് ബേളൂർ. വില്ലേജ് ഓഫീസ് സ്ഥിതി ചെയ്യുന്നത് അട്ടെങ്ങാനത്ത് തട്ടുമ്മൽ ജങ്ഷനിൽ ആണ്. 8578.58 ഏക്കർ ഭൂമിയിൽ വ്യാപിച്ചുകിടക്കുന്ന ഈ ഗ്രാമം വെള്ളരിക്കുണ്ട് താലൂക്കിലെ ഏറ്റവും പഴക്കം ചെന്ന ഗ്രാമങ്ങളിൽ ഒന്നാണ്.

ജനസംഖ്യാശാസ്‌ത്രം

2011 ലെ സെൻസസ് പ്രകാരം ബേളൂർ ഗ്രാമത്തിലെ ജനസംഖ്യ 12,181 ആണ്, അതിൽ 5,837 പുരുഷന്മാരും 6,344 സ്ത്രീകളുമാണ്. 29.54 ചതുരശ്ര കിലോമീറ്റർ (11.41 ചതുരശ്ര മൈൽ) വിസ്തൃതിയിൽ വ്യാപിച്ചുകിടക്കുന്ന ബേളൂർ ഗ്രാമത്തിൽ 2,938 കുടുംബങ്ങൾ താമസിക്കുന്നു. ബേളൂരിലെ 1,087  ലിംഗാനുപാതം സംസ്ഥാന ശരാശരിയായ 1,084 നേക്കാൾ കൂടുതലാണ്. 6 വയസ്സിന് താഴെയുള്ള കുട്ടികളുടെ ജനസംഖ്യ 10.46% ആയിരുന്നു. ബേളൂരിലെ മൊത്തം സാക്ഷരത 84.6% സംസ്ഥാന ശരാശരിയായ 94% നേക്കാൾ കുറവാണ്. പുരുഷ സാക്ഷരത 89.9% ഉം സ്ത്രീ സാക്ഷരത 79.8% ഉം ആണ്.

ആരാധനാലയങ്ങൾ
ഈ ഗ്രാമത്തിലെ ഒരു ഹൈന്ദവ ക്ഷേത്രമാണ് ബേളൂർ ശിവക്ഷേത്രം.

അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ